"Би хэрхэн ажилладаг вэ?" - Avex Group-ийн гадаад харилцаа, бодлого төлөвлөлтийн менежер С.Ж.Билгүүн
<div class="article-body">
          <h2>Нэрт зохиолч Сорогдогийн Жаргалсайхан агсны бүтээлүүдтэй танилцах боломж надад бага сургуульд сурч байх үеэс минь л тохиосон юм. Авга эгч минь театрт ажилладаг байсан учир зохиолчийн гар бичмэлүүд, ноорог цаасууд гэрт үзэгдэж, компьютерт зарим зохиол нь бүтнээрээ хадгалагдаж, хааяа хааяа ухаж олоод хорхойгоо дарж уншдаг байснаа санадаг. Өнөөдрийн зочин бол энэ авьяаслаг уран бүтээлчийн хүү Билгүүн юм. Түүнийг Форбес сэтгүүлээс тодруулсан "40 хүртэлх насны 40 шилдэг залуу" жагсаалтанд анх багтахад нь анзаарч, соёл урлагийн чиглэлээр арлын оронд амжилттай яваа гэдгийг нь дуулж бахархаж байлаа. Тэрээр өдгөө Японы энтертэйнмент салбарын №1 компани AVEX-д ажиллахын сацуугаар 2 орны бизнес эрхлэгчдийг холбох, хөрөнгө оруулалт татах чиглэлээр олон нийтийн ажил хийж байна. Мөн "Сорогдогийн Жаргалсайхан" сангаараа дамжуулан эцгийнхээ үйл хэргийг үргэлжлүүлж, залуус уншигчдадаа оюуны үрийг тарьсаар яваа юм. Япон улсад амжилттай ажиллаж, эх орныхоо нэрийг гаргаж буй монголчуудын төлөөлөл Ж.Билгүүний ажлын арга барилтай танилцана уу. </h2><p> <b style="font-size: 18px;">Байршил:</b> Токио хот, Япон<br><b style="font-size: 18px;">Одоо хашиж буй ажил, албан тушаал:</b> Avex Group Holdings-ийн гадаад харилцаа, бодлого төлөвлөлтийн газар, Азийн бизнесийг хөгжүүлэх хэлтсийн мэргэжилтэн<br><b>Олон нийтийн ажил:</b> "Сорогдогийн Жаргалсайхан" сангийн тэргүүн, "<a href="http://mjcenter.mn/" target="_blank">Монгол Японы хөрөнгө оруулалтыг дэмжих төв</a>" ТББ-ын дэд тэргүүн<br><b>Хэрэглэдэг гар утас:</b> iPhone 6<br><b>Хэрэглэдэг компьютер: </b>HP Elitebook <br><b>Таны ажиллах арга барилыг цөөн үгээр тодорхойлбол:</b> Монгол хүний онцлогийг алдалгүй Японд амжилттайгаар ажиллахыг харуулах<br><b>Сошиал хуудсууд: </b><a href="https://www.facebook.com/bilguun.jargalsaikhan1" target="_blank">Sorogdogiin Jargalsaikhanii Bilguun</a> /фэйсбүүк хуудас/,<a href="https://www.instagram.com/bilguun1758/" target="_blank"> </a><a href="https://www.instagram.com/bilguunjp/" target="_blank">BilguunJP</a> /инстаграм хуудас/</p>
<p><img class="uk-width-1-1 lightbox" alt="" src="http://www.unread.today/webroot/files/1cf8e32bb1e0c56415738b4e23117f22.jpg"></p><h3 class="text-uppercase text-blue text-bold">Таны ажлын онцлох арга барил?</h3><p>Миний хувьд Японд ирээд 16 жил, энэ компанид ороод 9 жил, энэ хэлтэстээ 6 жил болж байна. Миний гол баримталдаг зарчим, ажлын арга барил бол бүх зүйлд 100 хувь төвлөрч, сэтгэл гаргах. Одоо би компанидаа япон контентийг азийн болон бусад гадаадын орнууд рүү хэрхэн түгээх вэ, бусад зах зээлд хэрхэн нэвтрэх, хэрхэн өргөн цар хүрээг хамруулж, амжилтанд хүргэх вэ гэдэг дээр анхааран ажилладаг. Хүмүүсийг хэрхэн контентоор дамжуулан хөгжөөх вэ, сэтгэл ханамжийг нь хамгийн өндөр түвшинд байлгах вэ, яаж дуртай болгох вэ гэдэг дээр ажилладаг гэсэн үг.<br><br>Өөр зах зээл рүү чиглэн ажилладаг учир судалгаа маш их хийх хэрэгтэй болдог. Судалгаан дээр үндэслэсэн шийдвэр гаргалтууд байнга хийгдэнэ. Хэрэглэгчдийнхээ зан төлвийг судалж, хэрхэн тэднээс нэг алхамын урд алхаж, тэсрэлт-цохилт өгөх вэ гэдгийг судалдаг. Жишээ нь, Индонезид Рамаданы үеэр тоглолт хийх хэрэгтэй болбол хувцаслалт ямар байх вэ, тайз засалт ямар байх вэ, хэр задгай байх вэ, арын бүжигчин ямар үйлдэл хийх вэ гэх мэт нарийн деталь руу хүртэл анхаарч ажиллана.<br><br>Нэгэнт бүтээгдэхүүнээ зарах гэж байгаа учир их бүтээлч байхыг ажил минь шаарддаг. Бас их олон төрлийн ажил байдаг учир уян хатан байх ёстой. Нэг өдөр концерт дээр ажиллаж байгаад дараа нь үзэсгэлэн рүү шилжиж, фен клубын арга хэмжээ зохион байгуулж, брэндийн бараа бүтээгдэхүүн зарж ч мэднэ. Яаж тайзаа засах уу, ямар бүтээгдэхүүн зарах уу, дэвүүр нь ямар өнгөтэй байх вэ гээд олон зүйлийг анхаарах хэрэгтэй.<br><br></p>
<h3 class="text-uppercase text-blue text-bold">Та хамгийн их ашигладаг, ашиглах дуртай аппликэйшн, програмуудаасаа нэрлэнэ үү?</h3><p>Ажил дээрээ бол <a href="http://www.unread.today/posts/post/468" target="_blank">Slack</a>-ийг хамгийн их хэрэглэдэг. Заавал байнга уулзалт хийх албагүй, дотроо групп болж хуваагдаад санаа бодлоо солилцон, хурдтай ажиллах боломжийг олгодог. Бусад улсад байгаа охин компаниуд, багуудтайгаа харьцахдаа <a href="https://enterprise.google.com/chrome/video-conferencing/" target="_blank">Chromebox</a> ашиглан видео хурал хийдэг. Мессеж апп-уудаас Line-ийг голцуу хэрэглэнэ. Мэдээж Photoshop, Powerpoint-оос эхлээд оффисийн програмууд дээр өдөр тутам сууна. <br><br>Гэхдээ тухайн харилцагч маань ямар апп түлхүү ашиглаж байгаагаас хамаараад Viber, Whatsapp, Wechat гээд бараг бүгдийг нь л ашиглах хэрэг гардаг. Сошиал апп гэвэл Фэйсбүүк, Инстаграмыг идэвхтэй хэрэглэдэг. Твиттер бол нэг хэсэг ашиглаж байгаад одоо бол идэвхгүй хэрэглэгч болсон. <br></p>
<p><img class="uk-width-1-1 lightbox" alt="" src="http://www.unread.today/webroot/files/6bbdd8de8b27f7bd46d57ceae72370aa.jpg"></p><h3 class="text-uppercase text-blue text-bold">Та ажлын өрөө,  ажлын орчноо дүрсэлнэ үү?</h3><p>Манай оффис Токиогийн<a href="https://en.wikipedia.org/wiki/Roppongi-itch%C5%8Dme_Station" target="_blank"> Роппонги Ичомэ</a> буудлын дээр <a href="http://izumigarden.jp/en/" target="_blank">Izumi Garden Tower</a>-ийн 27-40 давхарт байрладаг юм. Удахгүй Токиогийн олимпийн цэнгэлдэхийн ойролцоо шинэ оффис маань ашиглалтанд орох учир түр байрлаж байгаа гэж хэлнэ. Яг л сонгодог япон оффисийн стильтэй, нэг давхарт 300-400 хүн салаа салаагаар хуваагдан урд урдаасаа хараад суудаг.</p>
<p><img class="uk-width-1-1 lightbox" alt="" src="http://www.unread.today/webroot/files/bff2890d57c331ac27689a3b47bf54c2.jpg"></p><h3 class="text-uppercase text-blue text-bold">Цаг хэмнэх хамгийн сайн арга тань юу вэ?</h3><p>Миний хувьд цаг хэмнэх хамгийн сайн арга бол дараагийн үйлдлээ урьдчилан төлөвлөх, тооцоолох гэж хэлж болно. Ямар нэгэн ажлын үеэр хэн нэгэнтэй харьцаж байгаа бол нөгөө хүнээс ирэх асуулт, хариулт, нөхцөл байдлыг хүлээх биш урьдчилан таамаглаж өөрсдийгөө бэлдэх нь их чухал. Мэйл явуулчихаад хариу хүлээж байна гээд 2 цаг алдана гэдэг байж болохгүй зүйл. Би ажлаа амжуулахын тулд тэр хүнээс ирэх мэйлийн хариуг юу байж болохыг таамаглаж, тэр үед нь ингэж буцааж хариу явуулна гэх мэтээр 2, 3 дахь алхамыг тооцохыг хичээдэг.</p>
<p><img class="uk-width-1-1 lightbox" alt="" src="http://www.unread.today/webroot/files/af80f68edc47ef08fc0ae660a242e8c5.jpg"></p><h3 class="text-uppercase text-blue text-bold">Та хийх ажлын жагсаалтаа юун дээр, яаж хөтөлдөг вэ?</h3><p>Ихэвчлэн гар утасныхаа Note дээр тэмдэглэнэ. Мөн мэйл дээрээ үргэлж үргэлжлүүлж байдаг, ийшээ тийшээ явуулдаггүй драфт мэйл үүсгэчихээд хадгалж байдаг.<br><br>Би хийх ёстой зүйлсээ, толгойд орж ирсэн шинэ санаа, санасан зүйлсээ аль болох хурдан алдалгүй хамгийн нүдэнд ил гарах газраа тэмдэглэхийг хичээдэг. Заримдаа нойр хулжаад хэвтэж байхад орж ирсэн "гайхалтай" санаа өглөө босоход оргүй алга болчихсон байдаг шүү дээ. Эсвэл өөр ажилд сатаарч түүртсээр зарим юмаа бүр огт хайхрахгүй орхичих нь бий. Тийм учир байнга харьцдаг утсан дээрээ, мэйлэн дээрээ хадгалж, тэмдэглэж авдаг юм.</p>
<h3 class="text-uppercase text-blue text-bold">Та ямар зүйлсийг хийхдээ гаргууд вэ?</h3><p>Би яриандаа их сайн. Япон хэлээр муухан япончуудаас илүү ярина. Би аливаа асуудлыг нөгөө хүндээ ойлгогдох өнцгөөс нь, илүү сайн буух талаас нь ярьж чаддаг. Нөгөө хүндээ хэрхэн гол санаагаа ойлгуулах, хүргэх вэ гэдэг тал дээр өөрөө их бэлддэг, тархинд нь очиж, зүрхэнд нь буун, сэтгэлд нь хүрэх хэмжээнд ярих тал дээр их сайн бэлтгэгдсэн. Гэхдээ хий хоосон ярих биш, ярьснаа хэрэгжүүлдэг, түүндээ тууштай байхыг ихэд эрмэлздэг.<br><br>Ажил дээрээ би байнга л танилцуулга тавьж, санаагаа бусдадаа итгэж үнэмшүүлэх шаардлага гардаг. Санаагаа илүү үндэслэлтэй, гаргалгаатай нь тодорхой ярих тал дээр их зүгширч байна. Тийм учраас зөвхөн ажил ч гэлтгүй хувийн амьдрал дээрээ ч хүмүүстэй нээлттэй, төрөл бүрийн сэдвээр ярилцаж, санал бодлоо солилцох дуртай. </p>
<p><img class="uk-width-1-1 lightbox" alt="" src="http://www.unread.today/webroot/files/f4b91f47e567ba4839d8e171971cd56d.jpg"></p><h3 class="text-uppercase text-blue text-bold">Таны хийж байгаа ажлын онцлог нь юу вэ? Эерэг сайн ба хэцүү бэрхшээлтэй талууд?</h3><p>Миний ажиллаж буй <a href="http://www.avex.co.jp/e_site/index.html" target="_blank">Avex Group </a>маань энтертэйнмент, шоу бизнесийн салбарт ажилладаг, 30 жилийн дотор салбартаа японы номер нэг компани болж чадсан компани. Үндсэн ажил маань шинэ уран бүтээлчид, артистуудыг гаргаж, зах зээлд өрсөлдөх чадвартай од болгох гэж хэлж болно. Уран бүтээлчидтэй хоршиж болох төрөл бүрийн бизнес бүхий 30 орчим охин компанитай. CD, DVD хэвлэх, шоу тоглолт зохион байгуулах, менежмент маркетинг хийх, тасалбар борлуулах, төрөл бүрийн контент үйлдвэрлэх гээд олон чиглэл бий. Сүүлд үүрэн телефоны компаниудтай хамтарч гар утас, таблет дээр үзэж болох кабелийн телевизийн суваг нээчихээд байна. PPAP буюу "I have a pen, I have a apple" гэж дуулан дэлхийг шуугиулж байгаа <a href="https://en.wikipedia.org/wiki/Daimaou_Kosaka" target="_blank">Pikotaro</a> л гэхэд манай компанид харьяалагддаг. Япон болон азийн орнуудад нэр нөлөө бүхий алдартай маш олон уран бүтээлчид, хамтлагийг бид төлөөлдөг.<br><br>Япон компанид япон хүмүүстэй нь өрсөлдөж, япон соёлоор нь өрсөлдөнө гэдэг хувь хүний маань хувьд их том шалгуур, бэрхшээл нь байдаг. Цаг тутамд оюуны тэмцлийг өрнүүлэх хэрэгтэй болдог. Хэдий энд ирээд 16 жил болж байгаа ч түүнээс өмнөх, байгаагүй, мэдэхгүй цаг хугацаагаа нөхөх шаардлага үргэлж гарна. Санал солилцож байхад 80-аад оны тийм реклам, тийм хамтлаг гээд ярихад ганцаараа ойлгохгүй, мэдэхгүй суугаад үлдэх нь бий. Гэхдээ би гадаад, би Монгол гээд зүгээр суух биш тэр талаар судалж, илүү их мэдэж, дутагдлаа нөхөхийг хичээдэг. Япон хүнтэй яаж япон хүн шиг нь өрсөлдөх вэ гэсэн өрсөлдөөн намайг хурцалдаг.<br><br>Гэхдээ би Монгол хүн, Монгол онцлогоо алдахыг хүсдэггүй. Би Боб, Жорж эсвэл Ямада, Такаши биш. Би бол Монгол хүн учир ямар ч ажил дээр илүү өөр, илүү онцгой, илүү шинэлэг өнцөг гаргаж, ялгарахыг хүсдэг. Монгол хүмүүс илүү шийдэмгий, итгэл үнэмшилтэй байж давуу талаа гаргадаг юм шиг санагддаг.</p>
<p><img class="uk-width-1-1 lightbox" alt="" src="http://www.unread.today/webroot/files/2834ff8a62e724291b2c1c3d23edb373.jpg"></p><h3 class="text-uppercase text-blue text-bold">Та яг одоо юун дээр төвлөрөн ажиллаж байна вэ?</h3><p>Манай хэлтэс яг одоо Хятадын зах зээл рүү илүү анхаарлаа хандуулан ажиллаж байна. Бид Шанхай, Хонгконг дахь оффис болон Тайван, Сингапур дахь охин компаниудтайгаа байнгын харилцаатайгаар ажиллаж байна. Саяхан Хятадын интернетийн 2 ч том компанитай контент нийлүүлэх гэрээг амжилттай хийж дууслаа. Одоо Бээжинд байдаг хөгжмийн продюсертэй хамтран тайваны уран бүтээлчийг зах зээлд гаргах гээд бэлтгэж байна.<br><br>Мөн Монголын авьяаслаг уран бүтээлчдээ өвөр монголд охин компаниудтайгаа хамтран гаргах талаар ажил санаачилж, судлаад явж байна. <br><br>2015 онд байгуулагдсан "Сорогдогийн Жаргалсайхан" сангийн хувьд өнгөрсөн 10-р сард Монсудар хэвлэлийн газартай хамтран <a href="https://www.facebook.com/TheSecretHistoryofChinggisKhan/?__mref=message_bubble" target="_blank">"Чингис хааны нууц түүх" </a>номыг илүү өргөн хүрээнд түгээх зорилгоор хамтын ажиллагаагаа эхлүүлсэн. Энэ жил аавын минь мэндэлсний 60 жилийн ой болж байгаа учир олон төрлийн арга хэмжээ, ажлууд төлөвлөж байна.<br><br><a href="http://mjcenter.mn/" target="_blank">Монгол Японы хөрөнгө оруулалтыг дэмжих төвийн </a>ажилдаа энэ жил их шаргуу орох санаа бий. 2 орны хооронд байгуулсан чөлөөт худалдааны хэлэлцээрийн хүрээнд монгол дахь бизнес эрхлэгчдэдээ бүх төрлийн зөвлөгөө өгөх, мэдээллээр хангах, холбох зэрэг асуудалд анхааран сургалт, мэдээллийн арга хэмжээ зохион байгуулна. Өнгөрсөн жилүүдэд хийж чадаагүй, холбогдож чадаагүй салбаруудыг, ажлуудыг тодорхойлж, хооронд нь холбох гүүр нь болъё гэж зорьж байна даа.<br><br></p>
<p><img class="uk-width-1-1 lightbox" alt="" src="http://www.unread.today/webroot/files/36b2ca5482430ff076b296c88fdce2dd.jpg"></p><h3 class="text-uppercase text-blue text-bold">Та ажиллаж байх үедээ хөгжим сонсдог уу? Ямар хөгжим таныг эрч хүчтэй болгодог вэ? </h3><p>Манайх хөгжим, энтертэйнментийн салбарт ажилладаг компани учир ажиллах үедээ хөгжим сонсох их энгийн үзэгдэл. Миний хувьд Монголоо санасан үедээ Монгол аялгуу, Монгол хөгжим, морин хуураа сонсох дуртай. Үүнээс гадна залуу хүний хувьд клуб, электро хөгжим сонсох дуртай.</p>
<h3 class="text-uppercase text-blue text-bold">Та яг одоо ямар ном/нийтлэл уншиж байна вэ? </h3><p>Би ихэвчлэн ажилтайгаа холбогдуулан судалгаа, түүх, маркетингийн чиглэлийн хэд хэдэн ном зэрэг эхлүүлчихдэг юм. Яг одоо бол ширээн дээр минь М.Фридманы "<a href="https://www.amazon.com/Capitalism-Freedom-Anniversary-Milton-Friedman/dp/0226264211" target="_blank">Capitalism and Freedom</a>", Ж.Коттерийн "<a href="https://www.amazon.com/Leading-Change-New-Preface-Author/dp/1422186431" target="_blank">Leading Change</a>", "Business in Music", "Global Trends 2030" гэсэн номууд байна. Би аливаа нэг номыг суултаар уншихаас илүүтэй илүү сайн төвлөрсөн, тархи мэдээлэл хүлээж авахад бэлэн болсон үедээ уншихыг эрмэлздэг. Гэдэс нь дүүрэн үед ямар ч гоё хоолыг чихээд чихээд ордоггүй биз дээ? Мөн аль болох логик хөөж, нэг бүрчлэн үгчилж биш гол санааг нь ойлгож уншихыг хичээнэ. Номын үгээр ярих дургүй, хэдэн ном уншчихаад бүгдийг мэддэг юм шиг болоод номон дээр ингэдэг гээд цэцэрхээд суугаад байлгүй өөрөө л тэр бүгдийг туршиж, хэрэгжүүлж, зовч, мэдэрч, туулж үзэхийг илүүд үздэг. <br><br>Аавынхаа бичсэн "<a href="http://www.unread.today/posts/post/824" target="_blank">Чингис хааны нууц түүх"</a>-ийг үргэлж эргүүлж, уншиж суудаг. Энэ ном бол Монгол хүмүүст өвөг дээдсээ хар ухаанаар шүтэх нь гол биш тэр үедээ юуг зорьж, юунд итгэж, ямар үнэт зүйлтэй байсан юм бэ гэдгийг мэдүүлж чадах гарын авлага гэж боддог. Энэ номоо орос, англи хэл дээр орчуулж, комик зурж, жүжиг хийе гэсэн хүсэл надад байдаг учир өдөр бүр л, зав л гарвал бүлэг бүлгээр нь, хуудас хуудсаар нь сөхөж харж байдаг юм. 650 хуудастай том ном учир унших бүрт л шинэ санаа гарч байдаг юм шүү.</p>
<p><img class="uk-width-1-1 lightbox" alt="" src="http://www.unread.today/webroot/files/d8913e84c75d5ba6a46379b3b11e9087.JPG"></p><h3 class="text-uppercase text-blue text-bold">Та илүү нээлттэй хүн үү, эсвэл илүү дотогшоо хүн үү? Энэ нь таны ажилд яаж нөлөөлдөг вэ?</h3><p>Аав минь уран бүтээлээрээ хүний өмнө гарч, өөрийгөө илэрхийлэхийг хүсдэг, амьдрал дээр бол их даруухан, хэнд ч өөрийгөө дөвийлгөж, гайхуулж ярьдаггүй хүн байсан юм. "Театрын нууц ноёнтон" ч гэж хүмүүс нэрлэдэг байлаа. Би аавыгаа дагаж бүр багаасаа явсан ч яг энэ асуудал дээр эсрэг бодолтой байдаг учир маш нээлттэй байхыг эрмэлздэг. Хүн хийж байгаа юмандаа эзэн байгаад, сэтгэл хангалуун байдаг бол түүнтэйгээ холбоотой үзэл бодол, үр дагаврыг нээлттэй ил хуваалцаж байх хэрэгтэй юм шиг санагддаг. Энэ нь нэг их өөрийгөө магтаад л, онгироод байгаа гэдэгтээ биш бусад хүмүүст ийм нөхцөлд ингэвэл болдог, ингэж алдсан бол тэгж тойрч гараарай, энэ үед ийм байх нь дээр гэх мэтээр илүү санаа өгөхийг хүсч байгаа хэрэг. Тийм ч учир би сошиал хуудсуудаараа аливаа санаа бодлоо чөлөөтэй илэрхийлж, ямар нэг юм нууж далдлахыг хүсэхгүй ил байдаг. Хувь хүнийхээ хувьд хэнтэй ч, юуны талаар ч, яаж ч харьцаж чадна.</p>
<p><img class="uk-width-1-1 lightbox" alt="" src="http://www.unread.today/webroot/files/6caf395003a7de26111d7873cb64806c.jpg"></p><h3 class="text-uppercase text-blue text-bold">Та хэдээс хэдэн цагийн хооронд унтдаг вэ?</h3><p>Шөнө бол 01:00-01:30-ийн хооронд унтаад өглөө 7 гээд босдог. Ахлах сургуульд бол ердөө 3, 4 цаг л унтдаг байлаа. Гэхдээ би ажиллаж байгаа нь, хичээж байгаа нь энэ гээд байгаа байхгүй нь мэдэгдэхгүй, унтаа сэрүүн нь мэдэгдэхгүй байхыг хүсдэггүй. Тархи толгойгоо амраах үед нь амрааж, өөрийнхөө гараас ажил гарч, төвлөрдөг үеэ олох арга барилыг өөртөө хэвшүүлэхийг хичээдэг. Унтах цагтаа унтах ёстой гэсэн үзэлтэй шүү.</p>
<h3 class="text-uppercase text-blue text-bold">Таныг ажиллаагүй үед тань хаанаас олж болох вэ?</h3><p>Би өөрийн бие дээрээ юм бүхнийг, шинэ бүхнийг туршиж, шинэ мэдрэмжийг мэдрэхийг хүсдэг. Ахлах сургуульд усанд сэлэлтээр хичээллэж, волейбол, сагсны багт тоглодог байлаа. Багаасаа гадаа гарч баавгайн чих, илжигдэж тоглон, хөлбөмбөг тоглодог хүүхэд байсан. Гэртээ суух дургүй, гадагшаа гарч, уул руу яван, чарга гулгадаг. Хамаатныхаа айлд очиж, нүүрс түлээ зөөж, усанд явдаг байлаа. Яагаад ч юм нэгэн хэвшмэл байдлыг эвдэж, өөрийн биеэр өөр зүйлсийг туршихыг л хүсдэг байсан. Сая шинэ жилийн үеэр монголдоо очоод нохойн чарганы аялалд явж үзлээ. Удахгүй Хавай руу гольф тоглохоор явах гэж байна.<br><br>Би арынхаа паркд тогтмол гүйдэг. Орж ирээд гэртээ янз бүрийн дасгал хөдөлгөөн хийчихдэг юм. Мөн мэргэжлийнхээ онцлогоор 7 хоногт 4-5 кино бол үзчихнэ. Хамгийн сүүлд Doctor Strange үзлээ. Одоо япон зохиолчийн бүтээлээр М.Скоурсесийн найруулсан<a href="http://www.imdb.com/title/tt0490215/" target="_blank"> Silent</a> гээд киног үзэх гээд төлөвлөж байна. </p>
<p><img class="uk-width-1-1 lightbox" alt="" src="http://www.unread.today/webroot/files/faa032cd629604bedb5b22551e1a7b1f.jpg"></p><h3 class="text-uppercase text-blue text-bold">Та хэнээс, юунаас урам зориг, эрч хүч олж авдаг вэ?</h3><p>Намайг урагшлуулдаг ганц мотор бол миний ээж. Айлын бага болохоор ч тэр үү, би багаасаа ээжтэйгээ их ойрхон өссөн. Сайн эр хүний ард хүчтэй эмэгтэй бий гэдэг шиг миний ард асаалттай танк мэт ээж минь байгаа гэж боддог. Ээж минь намайг "миний хүү ийм болох ёстой, ингэх ёстой шүү" гэх мэтээр зөв тийш чиглүүлж, зөв хүмүүжил олгосон гэдэгт итгэдэг.<br><br>Цаг бусаар тэнгэрт хальсан аавынхаа замналыг үргэлжлүүлэх, нэрийг өндөрт өргөх, энэ нэрийг авч явах хариуцлага, зорилго бас их нөлөөлнө. Монголын театрын урлаг, үргэлжилсэн үгийн салбарыг өөрийн оюун ухаан, уран бүтээлээрээ манлайлан явсан эцгийнхээ ажлыг үргэлжлүүлж, улам дэвжээж, өргөжүүлэхийг хүсдэг. "Чингис хааны нууц түүх" дээр гардаг юм даа, "Эцгийнхээ хийж бүтээж дуусгаагүй юмыг бүтээж дуусгахын тулд хүү заяадаг" гэдэг үгийг тэрлэхдээ эцэг минь хүүгээ бодож байсан байж таарна гэж боддог. Тийм учир миний амьдралын цөм, гол хэсэг бол миний гэр бүл.<br><br>Нөгөө талаар би Монгол хүн гэдгээрээ их бахархдаг. Хүний нутагт Монгол хүн ямар байх ёстойг харуулж, Монгол хүний тэсвэр тэвчээр, зан чанарыг өндөрт өргөх тэмүүлэл намайг хурцалдаг. Сумод нь Монгол ёкозүна төрж болж байхад урлагт нь яагаад Монгол аваргыг гаргаж болохгүй гэсэн том мөрөөдөл намайг урагшлуулдаг. Өдөр бүр эрт сэрэх, хүнээс муу гарахгүйн тулд хичээх тэр эрч хүчийг энэ том хүсэл, том мөрөөдөл минь надад өгдөг. Япончуудтай өрсөлдөхийн тулд, бүр урд нь гишгэхийн тулд англи хэл сурах хэрэгтэй юм байна, сайн шалгалтын оноо хэрэгтэй юм байна гээд сүүлийн үед англи хэлний ном, дасгал үзээд явж байх жишээтэй.</p>
<p><img class="uk-width-1-1 lightbox" alt="" src="http://www.unread.today/webroot/files/1e217344227241913aee72ea064e5ce0.jpg"></p><h3 class="text-uppercase text-blue text-bold">Таны амьдралдаа авч байсан хамгийн сайн зөвлөгөө юу вэ?</h3><p>15 настай байхад минь аав минь намайг Япон явуулах гэж байгаагаа дуулгасан юм. Тухайн үедээ кинонд тоглочихсон, сонинд яриа өгөөд л, ФМ-д хөтлөгч хийгээд л юу ч үзээгүй байж өөртөө эрдчихсэн явсан намайг аав минь хүн болгох гэж ийм шийдвэр гаргасан гэдэг. "2-р дайнаас хойш 60хан жилийн дотор ийм том хөгжилд хүрсэн тэр хүмүүсийн тархи, хичээнгүй байдлыг сураад ирвэл ааваасаа хойш алзахгүй ээ. Авах ёстой юм байвал аваад хүрээд ир. Аавдаа хууртлаа гэж бодоод япон яваад, сураад ир. Тэнцэхгүй, болохгүй бол хамаагүй хүрээд ир. Яаж ийж байгаад хүн болгож дөнгөх байлгүй" гэж тэр үед хэлж байсан юм.<br><br>Бид ахлах сургуульдаа 20-уулаа ирсэн. Би ангийн дарга болж хариуцлага хүлээх болсон, дээрээсээ гэрээсээ хол учир бие дааж амьдрах шаардлагатай болсон учир аяндаа төлөвшөөд, ганц нэг зүйл ойлгоод ирдэг юм билээ. Хэдхэн сарын дараа л хүн шиг сурч, гэр бүлийнхээ нэрийг хайрлах ёстой гэдэг бодол толгойд орж ирсэн. <br><br>Өнөөдөр ийм хэмжээнд яриад сууж байгаа минь миний аавын холыг харж, хоёыг сэтгэн ирээдүйг минь харсантай л холбоотой. "Аавдаа хууртлаа гэж бодоод яваад ир" гэж хэлээд өгсөн тэр бэлэг надад энэ амьдралыг бэлэглэсэн дээ.</p>
<p><img class="uk-width-1-1 lightbox" alt="" src="http://www.unread.today/webroot/files/9c6627f736c1cb9b76c6ad902a0430e0.jpg"></p><h3 class="text-uppercase text-blue text-bold">Залуу мэргэжилтнүүдэд хандан хамгийн чухал нэг зөвлөгөөг өгөөч гэвэл юу гэх вэ?</h3><p>Хийж байгаа зүйлээрээ салбартаа №1 болох нь хамгийн чухал биш, цорын ганц байх нь л гол гэдгийг ойлгоосой гэж хэлмээр байна. Чи заавал том алдартай сургууль төгсөж, том ажил хийх албагүй. Өөрийнхөө сонгосон зүйлдээ тууштай байж, мэргэжилдээ эзэн болон, өөрийгөө хөгжүүлж, эцсээ хүртэл тэмцэж, тууштай байж чадах нь л чухал гэсэн санаа. Өөрийнхөө хийж байгаа зүйлээ тархиндаа оруулж, харж байгаа амьдрал руугаа тэмцэх нь гол.<br><br>Би 2000 онд Япон явахаасаа өмнө Нийслэлийн радио 101,6-д "Билгүүний цаг" гэж нэвтрүүлэг хөтөлж, мэргэжил бүхний сайхны тухай өөр өөр мэргэжлийн хүмүүсийг авчирч яриулдаг байсан юм. 8-р ангид л байсан гэсэн үг. Мэргэжил бүхэн сайхан, хийж байгаа зүйлдээ үнэнч, эзэн болох нь чухал гэдгийг л тэр цагаас хойш ойлгосон.</p>
<p><img class="uk-width-1-1 lightbox" alt="" src="http://www.unread.today/webroot/files/b4c3ac231a30eb726914eb848f08c4f2.jpg"></p><h3 class="text-uppercase text-blue text-bold">Та энэ буланд хэнийг санал болгож, ажлын арга барилтай нь танилцахыг хүсч байна вэ? </h3><p>Салбарынхаа төлөөллөөс гэвэл дуучин Д.Болдын ажлын арга барилтай нь танилцмаар байна. Би түүний тууштай, хөдөлмөрч чанараас нь үлгэр дууриал авдаг. Бусад хүмүүст ч сонирхолтой байна байх.<br><br>Сумогийн их аварга Хакухо М.Даваажаргалаас ч их гоё өнцөг, сонирхолтой яриа гарна байх. Тэр хүний үзэл бодол, хүмүүст хүргэх санаа их өөр байж мэднэ. </p>
<blockquote><p> Lifehacker сайтаас санаа аван эхлүүлсэн “Би хэрхэн ажилладаг вэ?” булангаараа бид лхагва гараг бүр амжилттай яваа, бүтээлч хүмүүсийн ажиллах арга барил, дадал хэвшлийг танилцуулдаг. Та хэн хэний ажлын арга барилтай танилцмаар байгаагаа editor@unread.today рүү бичээрэй. </p>
</blockquote>          </div>

Нэрт зохиолч Сорогдогийн Жаргалсайхан агсны бүтээлүүдтэй танилцах боломж надад бага сургуульд сурч байх үеэс минь л тохиосон юм. Авга эгч минь театрт ажилладаг байсан учир зохиолчийн гар бичмэлүүд, ноорог цаасууд гэрт үзэгдэж, компьютерт зарим зохиол нь бүтнээрээ хадгалагдаж, хааяа хааяа ухаж олоод хорхойгоо дарж уншдаг байснаа санадаг. Өнөөдрийн зочин бол энэ авьяаслаг уран бүтээлчийн хүү Билгүүн юм. Түүнийг Форбес сэтгүүлээс тодруулсан "40 хүртэлх насны 40 шилдэг залуу" жагсаалтанд анх багтахад нь анзаарч, соёл урлагийн чиглэлээр арлын оронд амжилттай яваа гэдгийг нь дуулж бахархаж байлаа. Тэрээр өдгөө Японы энтертэйнмент салбарын №1 компани AVEX-д ажиллахын сацуугаар 2 орны бизнес эрхлэгчдийг холбох, хөрөнгө оруулалт татах чиглэлээр олон нийтийн ажил хийж байна. Мөн "Сорогдогийн Жаргалсайхан" сангаараа дамжуулан эцгийнхээ үйл хэргийг үргэлжлүүлж, залуус уншигчдадаа оюуны үрийг тарьсаар яваа юм. Япон улсад амжилттай ажиллаж, эх орныхоо нэрийг гаргаж буй монголчуудын төлөөлөл Ж.Билгүүний ажлын арга барилтай танилцана уу.

Байршил:
Токио хот, Япон
Одоо хашиж буй ажил, албан тушаал:
Avex Group Holdings-ийн гадаад харилцаа, бодлого төлөвлөлтийн газар, Азийн бизнесийг хөгжүүлэх хэлтсийн мэргэжилтэн
Олон нийтийн ажил:
"Сорогдогийн Жаргалсайхан" сангийн тэргүүн, "
Монгол Японы хөрөнгө оруулалтыг дэмжих төв
" ТББ-ын дэд тэргүүн
Хэрэглэдэг гар утас:
iPhone 6
Хэрэглэдэг компьютер:
HP Elitebook
Таны ажиллах арга барилыг цөөн үгээр тодорхойлбол:
Монгол хүний онцлогийг алдалгүй Японд амжилттайгаар ажиллахыг харуулах
Сошиал хуудсууд:
Sorogdogiin Jargalsaikhanii Bilguun
/фэйсбүүк хуудас/,

BilguunJP
/инстаграм хуудас/

Таны ажлын онцлох арга барил?
Миний хувьд Японд ирээд 16 жил, энэ компанид ороод 9 жил, энэ хэлтэстээ 6 жил болж байна. Миний гол баримталдаг зарчим, ажлын арга барил бол бүх зүйлд 100 хувь төвлөрч, сэтгэл гаргах. Одоо би компанидаа япон контентийг азийн болон бусад гадаадын орнууд рүү хэрхэн түгээх вэ, бусад зах зээлд хэрхэн нэвтрэх, хэрхэн өргөн цар хүрээг хамруулж, амжилтанд хүргэх вэ гэдэг дээр анхааран ажилладаг. Хүмүүсийг хэрхэн контентоор дамжуулан хөгжөөх вэ, сэтгэл ханамжийг нь хамгийн өндөр түвшинд байлгах вэ, яаж дуртай болгох вэ гэдэг дээр ажилладаг гэсэн үг.
Өөр зах зээл рүү чиглэн ажилладаг учир судалгаа маш их хийх хэрэгтэй болдог. Судалгаан дээр үндэслэсэн шийдвэр гаргалтууд байнга хийгдэнэ. Хэрэглэгчдийнхээ зан төлвийг судалж, хэрхэн тэднээс нэг алхамын урд алхаж, тэсрэлт-цохилт өгөх вэ гэдгийг судалдаг. Жишээ нь, Индонезид Рамаданы үеэр тоглолт хийх хэрэгтэй болбол хувцаслалт ямар байх вэ, тайз засалт ямар байх вэ, хэр задгай байх вэ, арын бүжигчин ямар үйлдэл хийх вэ гэх мэт нарийн деталь руу хүртэл анхаарч ажиллана.
Нэгэнт бүтээгдэхүүнээ зарах гэж байгаа учир их бүтээлч байхыг ажил минь шаарддаг. Бас их олон төрлийн ажил байдаг учир уян хатан байх ёстой. Нэг өдөр концерт дээр ажиллаж байгаад дараа нь үзэсгэлэн рүү шилжиж, фен клубын арга хэмжээ зохион байгуулж, брэндийн бараа бүтээгдэхүүн зарж ч мэднэ. Яаж тайзаа засах уу, ямар бүтээгдэхүүн зарах уу, дэвүүр нь ямар өнгөтэй байх вэ гээд олон зүйлийг анхаарах хэрэгтэй.

Та хамгийн их ашигладаг, ашиглах дуртай аппликэйшн, програмуудаасаа нэрлэнэ үү?
Ажил дээрээ бол
Slack
-ийг хамгийн их хэрэглэдэг. Заавал байнга уулзалт хийх албагүй, дотроо групп болж хуваагдаад санаа бодлоо солилцон, хурдтай ажиллах боломжийг олгодог. Бусад улсад байгаа охин компаниуд, багуудтайгаа харьцахдаа
Chromebox
ашиглан видео хурал хийдэг. Мессеж апп-уудаас Line-ийг голцуу хэрэглэнэ. Мэдээж Photoshop, Powerpoint-оос эхлээд оффисийн програмууд дээр өдөр тутам сууна.
Гэхдээ тухайн харилцагч маань ямар апп түлхүү ашиглаж байгаагаас хамаараад Viber, Whatsapp, Wechat гээд бараг бүгдийг нь л ашиглах хэрэг гардаг. Сошиал апп гэвэл Фэйсбүүк, Инстаграмыг идэвхтэй хэрэглэдэг. Твиттер бол нэг хэсэг ашиглаж байгаад одоо бол идэвхгүй хэрэглэгч болсон.

Та ажлын өрөө,  ажлын орчноо дүрсэлнэ үү?
Манай оффис Токиогийн
Роппонги Ичомэ
буудлын дээр
Izumi Garden Tower
-ийн 27-40 давхарт байрладаг юм. Удахгүй Токиогийн олимпийн цэнгэлдэхийн ойролцоо шинэ оффис маань ашиглалтанд орох учир түр байрлаж байгаа гэж хэлнэ. Яг л сонгодог япон оффисийн стильтэй, нэг давхарт 300-400 хүн салаа салаагаар хуваагдан урд урдаасаа хараад суудаг.

Цаг хэмнэх хамгийн сайн арга тань юу вэ?
Миний хувьд цаг хэмнэх хамгийн сайн арга бол дараагийн үйлдлээ урьдчилан төлөвлөх, тооцоолох гэж хэлж болно. Ямар нэгэн ажлын үеэр хэн нэгэнтэй харьцаж байгаа бол нөгөө хүнээс ирэх асуулт, хариулт, нөхцөл байдлыг хүлээх биш урьдчилан таамаглаж өөрсдийгөө бэлдэх нь их чухал. Мэйл явуулчихаад хариу хүлээж байна гээд 2 цаг алдана гэдэг байж болохгүй зүйл. Би ажлаа амжуулахын тулд тэр хүнээс ирэх мэйлийн хариуг юу байж болохыг таамаглаж, тэр үед нь ингэж буцааж хариу явуулна гэх мэтээр 2, 3 дахь алхамыг тооцохыг хичээдэг.

Та хийх ажлын жагсаалтаа юун дээр, яаж хөтөлдөг вэ?
Ихэвчлэн гар утасныхаа Note дээр тэмдэглэнэ. Мөн мэйл дээрээ үргэлж үргэлжлүүлж байдаг, ийшээ тийшээ явуулдаггүй драфт мэйл үүсгэчихээд хадгалж байдаг.
Би хийх ёстой зүйлсээ, толгойд орж ирсэн шинэ санаа, санасан зүйлсээ аль болох хурдан алдалгүй хамгийн нүдэнд ил гарах газраа тэмдэглэхийг хичээдэг. Заримдаа нойр хулжаад хэвтэж байхад орж ирсэн "гайхалтай" санаа өглөө босоход оргүй алга болчихсон байдаг шүү дээ. Эсвэл өөр ажилд сатаарч түүртсээр зарим юмаа бүр огт хайхрахгүй орхичих нь бий. Тийм учир байнга харьцдаг утсан дээрээ, мэйлэн дээрээ хадгалж, тэмдэглэж авдаг юм.

Та ямар зүйлсийг хийхдээ гаргууд вэ?
Би яриандаа их сайн. Япон хэлээр муухан япончуудаас илүү ярина. Би аливаа асуудлыг нөгөө хүндээ ойлгогдох өнцгөөс нь, илүү сайн буух талаас нь ярьж чаддаг. Нөгөө хүндээ хэрхэн гол санаагаа ойлгуулах, хүргэх вэ гэдэг тал дээр өөрөө их бэлддэг, тархинд нь очиж, зүрхэнд нь буун, сэтгэлд нь хүрэх хэмжээнд ярих тал дээр их сайн бэлтгэгдсэн. Гэхдээ хий хоосон ярих биш, ярьснаа хэрэгжүүлдэг, түүндээ тууштай байхыг ихэд эрмэлздэг.
Ажил дээрээ би байнга л танилцуулга тавьж, санаагаа бусдадаа итгэж үнэмшүүлэх шаардлага гардаг. Санаагаа илүү үндэслэлтэй, гаргалгаатай нь тодорхой ярих тал дээр их зүгширч байна. Тийм учраас зөвхөн ажил ч гэлтгүй хувийн амьдрал дээрээ ч хүмүүстэй нээлттэй, төрөл бүрийн сэдвээр ярилцаж, санал бодлоо солилцох дуртай.

Таны хийж байгаа ажлын онцлог нь юу вэ? Эерэг сайн ба хэцүү бэрхшээлтэй талууд?
Миний ажиллаж буй
Avex Group
маань энтертэйнмент, шоу бизнесийн салбарт ажилладаг, 30 жилийн дотор салбартаа японы номер нэг компани болж чадсан компани. Үндсэн ажил маань шинэ уран бүтээлчид, артистуудыг гаргаж, зах зээлд өрсөлдөх чадвартай од болгох гэж хэлж болно. Уран бүтээлчидтэй хоршиж болох төрөл бүрийн бизнес бүхий 30 орчим охин компанитай. CD, DVD хэвлэх, шоу тоглолт зохион байгуулах, менежмент маркетинг хийх, тасалбар борлуулах, төрөл бүрийн контент үйлдвэрлэх гээд олон чиглэл бий. Сүүлд үүрэн телефоны компаниудтай хамтарч гар утас, таблет дээр үзэж болох кабелийн телевизийн суваг нээчихээд байна. PPAP буюу "I have a pen, I have a apple" гэж дуулан дэлхийг шуугиулж байгаа
Pikotaro
л гэхэд манай компанид харьяалагддаг. Япон болон азийн орнуудад нэр нөлөө бүхий алдартай маш олон уран бүтээлчид, хамтлагийг бид төлөөлдөг.
Япон компанид япон хүмүүстэй нь өрсөлдөж, япон соёлоор нь өрсөлдөнө гэдэг хувь хүний маань хувьд их том шалгуур, бэрхшээл нь байдаг. Цаг тутамд оюуны тэмцлийг өрнүүлэх хэрэгтэй болдог. Хэдий энд ирээд 16 жил болж байгаа ч түүнээс өмнөх, байгаагүй, мэдэхгүй цаг хугацаагаа нөхөх шаардлага үргэлж гарна. Санал солилцож байхад 80-аад оны тийм реклам, тийм хамтлаг гээд ярихад ганцаараа ойлгохгүй, мэдэхгүй суугаад үлдэх нь бий. Гэхдээ би гадаад, би Монгол гээд зүгээр суух биш тэр талаар судалж, илүү их мэдэж, дутагдлаа нөхөхийг хичээдэг. Япон хүнтэй яаж япон хүн шиг нь өрсөлдөх вэ гэсэн өрсөлдөөн намайг хурцалдаг.
Гэхдээ би Монгол хүн, Монгол онцлогоо алдахыг хүсдэггүй. Би Боб, Жорж эсвэл Ямада, Такаши биш. Би бол Монгол хүн учир ямар ч ажил дээр илүү өөр, илүү онцгой, илүү шинэлэг өнцөг гаргаж, ялгарахыг хүсдэг. Монгол хүмүүс илүү шийдэмгий, итгэл үнэмшилтэй байж давуу талаа гаргадаг юм шиг санагддаг.

Та яг одоо юун дээр төвлөрөн ажиллаж байна вэ?
Манай хэлтэс яг одоо Хятадын зах зээл рүү илүү анхаарлаа хандуулан ажиллаж байна. Бид Шанхай, Хонгконг дахь оффис болон Тайван, Сингапур дахь охин компаниудтайгаа байнгын харилцаатайгаар ажиллаж байна. Саяхан Хятадын интернетийн 2 ч том компанитай контент нийлүүлэх гэрээг амжилттай хийж дууслаа. Одоо Бээжинд байдаг хөгжмийн продюсертэй хамтран тайваны уран бүтээлчийг зах зээлд гаргах гээд бэлтгэж байна.
Мөн Монголын авьяаслаг уран бүтээлчдээ өвөр монголд охин компаниудтайгаа хамтран гаргах талаар ажил санаачилж, судлаад явж байна.
2015 онд байгуулагдсан "Сорогдогийн Жаргалсайхан" сангийн хувьд өнгөрсөн 10-р сард Монсудар хэвлэлийн газартай хамтран
"Чингис хааны нууц түүх"
номыг илүү өргөн хүрээнд түгээх зорилгоор хамтын ажиллагаагаа эхлүүлсэн. Энэ жил аавын минь мэндэлсний 60 жилийн ой болж байгаа учир олон төрлийн арга хэмжээ, ажлууд төлөвлөж байна.
Монгол Японы хөрөнгө оруулалтыг дэмжих төвийн
ажилдаа энэ жил их шаргуу орох санаа бий. 2 орны хооронд байгуулсан чөлөөт худалдааны хэлэлцээрийн хүрээнд монгол дахь бизнес эрхлэгчдэдээ бүх төрлийн зөвлөгөө өгөх, мэдээллээр хангах, холбох зэрэг асуудалд анхааран сургалт, мэдээллийн арга хэмжээ зохион байгуулна. Өнгөрсөн жилүүдэд хийж чадаагүй, холбогдож чадаагүй салбаруудыг, ажлуудыг тодорхойлж, хооронд нь холбох гүүр нь болъё гэж зорьж байна даа.

Та ажиллаж байх үедээ хөгжим сонсдог уу? Ямар хөгжим таныг эрч хүчтэй болгодог вэ?
Манайх хөгжим, энтертэйнментийн салбарт ажилладаг компани учир ажиллах үедээ хөгжим сонсох их энгийн үзэгдэл. Миний хувьд Монголоо санасан үедээ Монгол аялгуу, Монгол хөгжим, морин хуураа сонсох дуртай. Үүнээс гадна залуу хүний хувьд клуб, электро хөгжим сонсох дуртай.

Та яг одоо ямар ном/нийтлэл уншиж байна вэ?
Би ихэвчлэн ажилтайгаа холбогдуулан судалгаа, түүх, маркетингийн чиглэлийн хэд хэдэн ном зэрэг эхлүүлчихдэг юм. Яг одоо бол ширээн дээр минь М.Фридманы "
Capitalism and Freedom
", Ж.Коттерийн "
Leading Change
", "Business in Music", "Global Trends 2030" гэсэн номууд байна. Би аливаа нэг номыг суултаар уншихаас илүүтэй илүү сайн төвлөрсөн, тархи мэдээлэл хүлээж авахад бэлэн болсон үедээ уншихыг эрмэлздэг. Гэдэс нь дүүрэн үед ямар ч гоё хоолыг чихээд чихээд ордоггүй биз дээ? Мөн аль болох логик хөөж, нэг бүрчлэн үгчилж биш гол санааг нь ойлгож уншихыг хичээнэ. Номын үгээр ярих дургүй, хэдэн ном уншчихаад бүгдийг мэддэг юм шиг болоод номон дээр ингэдэг гээд цэцэрхээд суугаад байлгүй өөрөө л тэр бүгдийг туршиж, хэрэгжүүлж, зовч, мэдэрч, туулж үзэхийг илүүд үздэг.
Аавынхаа бичсэн "
Чингис хааны нууц түүх"
-ийг үргэлж эргүүлж, уншиж суудаг. Энэ ном бол Монгол хүмүүст өвөг дээдсээ хар ухаанаар шүтэх нь гол биш тэр үедээ юуг зорьж, юунд итгэж, ямар үнэт зүйлтэй байсан юм бэ гэдгийг мэдүүлж чадах гарын авлага гэж боддог. Энэ номоо орос, англи хэл дээр орчуулж, комик зурж, жүжиг хийе гэсэн хүсэл надад байдаг учир өдөр бүр л, зав л гарвал бүлэг бүлгээр нь, хуудас хуудсаар нь сөхөж харж байдаг юм. 650 хуудастай том ном учир унших бүрт л шинэ санаа гарч байдаг юм шүү.

Та илүү нээлттэй хүн үү, эсвэл илүү дотогшоо хүн үү? Энэ нь таны ажилд яаж нөлөөлдөг вэ?
Аав минь уран бүтээлээрээ хүний өмнө гарч, өөрийгөө илэрхийлэхийг хүсдэг, амьдрал дээр бол их даруухан, хэнд ч өөрийгөө дөвийлгөж, гайхуулж ярьдаггүй хүн байсан юм. "Театрын нууц ноёнтон" ч гэж хүмүүс нэрлэдэг байлаа. Би аавыгаа дагаж бүр багаасаа явсан ч яг энэ асуудал дээр эсрэг бодолтой байдаг учир маш нээлттэй байхыг эрмэлздэг. Хүн хийж байгаа юмандаа эзэн байгаад, сэтгэл хангалуун байдаг бол түүнтэйгээ холбоотой үзэл бодол, үр дагаврыг нээлттэй ил хуваалцаж байх хэрэгтэй юм шиг санагддаг. Энэ нь нэг их өөрийгөө магтаад л, онгироод байгаа гэдэгтээ биш бусад хүмүүст ийм нөхцөлд ингэвэл болдог, ингэж алдсан бол тэгж тойрч гараарай, энэ үед ийм байх нь дээр гэх мэтээр илүү санаа өгөхийг хүсч байгаа хэрэг. Тийм ч учир би сошиал хуудсуудаараа аливаа санаа бодлоо чөлөөтэй илэрхийлж, ямар нэг юм нууж далдлахыг хүсэхгүй ил байдаг. Хувь хүнийхээ хувьд хэнтэй ч, юуны талаар ч, яаж ч харьцаж чадна.

Та хэдээс хэдэн цагийн хооронд унтдаг вэ?
Шөнө бол 01:00-01:30-ийн хооронд унтаад өглөө 7 гээд босдог. Ахлах сургуульд бол ердөө 3, 4 цаг л унтдаг байлаа. Гэхдээ би ажиллаж байгаа нь, хичээж байгаа нь энэ гээд байгаа байхгүй нь мэдэгдэхгүй, унтаа сэрүүн нь мэдэгдэхгүй байхыг хүсдэггүй. Тархи толгойгоо амраах үед нь амрааж, өөрийнхөө гараас ажил гарч, төвлөрдөг үеэ олох арга барилыг өөртөө хэвшүүлэхийг хичээдэг. Унтах цагтаа унтах ёстой гэсэн үзэлтэй шүү.

Таныг ажиллаагүй үед тань хаанаас олж болох вэ?
Би өөрийн бие дээрээ юм бүхнийг, шинэ бүхнийг туршиж, шинэ мэдрэмжийг мэдрэхийг хүсдэг. Ахлах сургуульд усанд сэлэлтээр хичээллэж, волейбол, сагсны багт тоглодог байлаа. Багаасаа гадаа гарч баавгайн чих, илжигдэж тоглон, хөлбөмбөг тоглодог хүүхэд байсан. Гэртээ суух дургүй, гадагшаа гарч, уул руу яван, чарга гулгадаг. Хамаатныхаа айлд очиж, нүүрс түлээ зөөж, усанд явдаг байлаа. Яагаад ч юм нэгэн хэвшмэл байдлыг эвдэж, өөрийн биеэр өөр зүйлсийг туршихыг л хүсдэг байсан. Сая шинэ жилийн үеэр монголдоо очоод нохойн чарганы аялалд явж үзлээ. Удахгүй Хавай руу гольф тоглохоор явах гэж байна.
Би арынхаа паркд тогтмол гүйдэг. Орж ирээд гэртээ янз бүрийн дасгал хөдөлгөөн хийчихдэг юм. Мөн мэргэжлийнхээ онцлогоор 7 хоногт 4-5 кино бол үзчихнэ. Хамгийн сүүлд Doctor Strange үзлээ. Одоо япон зохиолчийн бүтээлээр М.Скоурсесийн найруулсан
Silent
гээд киног үзэх гээд төлөвлөж байна.

Та хэнээс, юунаас урам зориг, эрч хүч олж авдаг вэ?
Намайг урагшлуулдаг ганц мотор бол миний ээж. Айлын бага болохоор ч тэр үү, би багаасаа ээжтэйгээ их ойрхон өссөн. Сайн эр хүний ард хүчтэй эмэгтэй бий гэдэг шиг миний ард асаалттай танк мэт ээж минь байгаа гэж боддог. Ээж минь намайг "миний хүү ийм болох ёстой, ингэх ёстой шүү" гэх мэтээр зөв тийш чиглүүлж, зөв хүмүүжил олгосон гэдэгт итгэдэг.
Цаг бусаар тэнгэрт хальсан аавынхаа замналыг үргэлжлүүлэх, нэрийг өндөрт өргөх, энэ нэрийг авч явах хариуцлага, зорилго бас их нөлөөлнө. Монголын театрын урлаг, үргэлжилсэн үгийн салбарыг өөрийн оюун ухаан, уран бүтээлээрээ манлайлан явсан эцгийнхээ ажлыг үргэлжлүүлж, улам дэвжээж, өргөжүүлэхийг хүсдэг. "Чингис хааны нууц түүх" дээр гардаг юм даа, "Эцгийнхээ хийж бүтээж дуусгаагүй юмыг бүтээж дуусгахын тулд хүү заяадаг" гэдэг үгийг тэрлэхдээ эцэг минь хүүгээ бодож байсан байж таарна гэж боддог. Тийм учир миний амьдралын цөм, гол хэсэг бол миний гэр бүл.
Нөгөө талаар би Монгол хүн гэдгээрээ их бахархдаг. Хүний нутагт Монгол хүн ямар байх ёстойг харуулж, Монгол хүний тэсвэр тэвчээр, зан чанарыг өндөрт өргөх тэмүүлэл намайг хурцалдаг. Сумод нь Монгол ёкозүна төрж болж байхад урлагт нь яагаад Монгол аваргыг гаргаж болохгүй гэсэн том мөрөөдөл намайг урагшлуулдаг. Өдөр бүр эрт сэрэх, хүнээс муу гарахгүйн тулд хичээх тэр эрч хүчийг энэ том хүсэл, том мөрөөдөл минь надад өгдөг. Япончуудтай өрсөлдөхийн тулд, бүр урд нь гишгэхийн тулд англи хэл сурах хэрэгтэй юм байна, сайн шалгалтын оноо хэрэгтэй юм байна гээд сүүлийн үед англи хэлний ном, дасгал үзээд явж байх жишээтэй.

Таны амьдралдаа авч байсан хамгийн сайн зөвлөгөө юу вэ?
15 настай байхад минь аав минь намайг Япон явуулах гэж байгаагаа дуулгасан юм. Тухайн үедээ кинонд тоглочихсон, сонинд яриа өгөөд л, ФМ-д хөтлөгч хийгээд л юу ч үзээгүй байж өөртөө эрдчихсэн явсан намайг аав минь хүн болгох гэж ийм шийдвэр гаргасан гэдэг. "2-р дайнаас хойш 60хан жилийн дотор ийм том хөгжилд хүрсэн тэр хүмүүсийн тархи, хичээнгүй байдлыг сураад ирвэл ааваасаа хойш алзахгүй ээ. Авах ёстой юм байвал аваад хүрээд ир. Аавдаа хууртлаа гэж бодоод япон яваад, сураад ир. Тэнцэхгүй, болохгүй бол хамаагүй хүрээд ир. Яаж ийж байгаад хүн болгож дөнгөх байлгүй" гэж тэр үед хэлж байсан юм.
Бид ахлах сургуульдаа 20-уулаа ирсэн. Би ангийн дарга болж хариуцлага хүлээх болсон, дээрээсээ гэрээсээ хол учир бие дааж амьдрах шаардлагатай болсон учир аяндаа төлөвшөөд, ганц нэг зүйл ойлгоод ирдэг юм билээ. Хэдхэн сарын дараа л хүн шиг сурч, гэр бүлийнхээ нэрийг хайрлах ёстой гэдэг бодол толгойд орж ирсэн.
Өнөөдөр ийм хэмжээнд яриад сууж байгаа минь миний аавын холыг харж, хоёыг сэтгэн ирээдүйг минь харсантай л холбоотой. "Аавдаа хууртлаа гэж бодоод яваад ир" гэж хэлээд өгсөн тэр бэлэг надад энэ амьдралыг бэлэглэсэн дээ.

Залуу мэргэжилтнүүдэд хандан хамгийн чухал нэг зөвлөгөөг өгөөч гэвэл юу гэх вэ?
Хийж байгаа зүйлээрээ салбартаа №1 болох нь хамгийн чухал биш, цорын ганц байх нь л гол гэдгийг ойлгоосой гэж хэлмээр байна. Чи заавал том алдартай сургууль төгсөж, том ажил хийх албагүй. Өөрийнхөө сонгосон зүйлдээ тууштай байж, мэргэжилдээ эзэн болон, өөрийгөө хөгжүүлж, эцсээ хүртэл тэмцэж, тууштай байж чадах нь л чухал гэсэн санаа. Өөрийнхөө хийж байгаа зүйлээ тархиндаа оруулж, харж байгаа амьдрал руугаа тэмцэх нь гол.
Би 2000 онд Япон явахаасаа өмнө Нийслэлийн радио 101,6-д "Билгүүний цаг" гэж нэвтрүүлэг хөтөлж, мэргэжил бүхний сайхны тухай өөр өөр мэргэжлийн хүмүүсийг авчирч яриулдаг байсан юм. 8-р ангид л байсан гэсэн үг. Мэргэжил бүхэн сайхан, хийж байгаа зүйлдээ үнэнч, эзэн болох нь чухал гэдгийг л тэр цагаас хойш ойлгосон.

Та энэ буланд хэнийг санал болгож, ажлын арга барилтай нь танилцахыг хүсч байна вэ?
Салбарынхаа төлөөллөөс гэвэл дуучин Д.Болдын ажлын арга барилтай нь танилцмаар байна. Би түүний тууштай, хөдөлмөрч чанараас нь үлгэр дууриал авдаг. Бусад хүмүүст ч сонирхолтой байна байх.
Сумогийн их аварга Хакухо М.Даваажаргалаас ч их гоё өнцөг, сонирхолтой яриа гарна байх. Тэр хүний үзэл бодол, хүмүүст хүргэх санаа их өөр байж мэднэ.

Lifehacker сайтаас санаа аван эхлүүлсэн “Би хэрхэн ажилладаг вэ?” булангаараа бид лхагва гараг бүр амжилттай яваа, бүтээлч хүмүүсийн ажиллах арга барил, дадал хэвшлийг танилцуулдаг. Та хэн хэний ажлын арга барилтай танилцмаар байгаагаа editor@unread.today рүү бичээрэй.


Нэрт зохиолч Сорогдогийн Жаргалсайхан агсны бүтээлүүдтэй танилцах боломж надад бага сургуульд сурч байх үеэс минь л тохиосон юм. Авга эгч минь театрт ажилладаг байсан учир зохиолчийн гар бичмэлүүд, ноорог цаасууд гэрт үзэгдэж, компьютерт зарим зохиол нь бүтнээрээ хадгалагдаж, хааяа хааяа ухаж олоод хорхойгоо дарж уншдаг байснаа санадаг. Өнөөдрийн зочин бол энэ авьяаслаг уран бүтээлчийн хүү Билгүүн юм. Түүнийг Форбес сэтгүүлээс тодруулсан "40 хүртэлх насны 40 шилдэг залуу" жагсаалтанд анх багтахад нь анзаарч, соёл урлагийн чиглэлээр арлын оронд амжилттай яваа гэдгийг нь дуулж бахархаж байлаа. Тэрээр өдгөө Японы энтертэйнмент салбарын №1 компани AVEX-д ажиллахын сацуугаар 2 орны бизнес эрхлэгчдийг холбох, хөрөнгө оруулалт татах чиглэлээр олон нийтийн ажил хийж байна. Мөн "Сорогдогийн Жаргалсайхан" сангаараа дамжуулан эцгийнхээ үйл хэргийг үргэлжлүүлж, залуус уншигчдадаа оюуны үрийг тарьсаар яваа юм. Япон улсад амжилттай ажиллаж, эх орныхоо нэрийг гаргаж буй монголчуудын төлөөлөл Ж.Билгүүний ажлын арга барилтай танилцана уу.
**Байршил:** Токио хот, Япон
**Одоо хашиж буй ажил, албан тушаал:** Avex Group Holdings-ийн гадаад харилцаа, бодлого төлөвлөлтийн газар, Азийн бизнесийг хөгжүүлэх хэлтсийн мэргэжилтэн
**Олон нийтийн ажил:** "Сорогдогийн Жаргалсайхан" сангийн тэргүүн, "Монгол Японы хөрөнгө оруулалтыг дэмжих төв" ТББ-ын дэд тэргүүн
**Хэрэглэдэг гар утас:** iPhone 6
**Хэрэглэдэг компьютер:** HP Elitebook
**Таны ажиллах арга барилыг цөөн үгээр тодорхойлбол:** Монгол хүний онцлогийг алдалгүй Японд амжилттайгаар ажиллахыг харуулах
**Сошиал хуудсууд:** Sorogdogiin Jargalsaikhanii Bilguun /фэйсбүүк хуудас/,BilguunJP /инстаграм хуудас/
### Таны ажлын онцлох арга барил?
Миний хувьд Японд ирээд 16 жил, энэ компанид ороод 9 жил, энэ хэлтэстээ 6 жил болж байна. Миний гол баримталдаг зарчим, ажлын арга барил бол бүх зүйлд 100 хувь төвлөрч, сэтгэл гаргах. Одоо би компанидаа япон контентийг азийн болон бусад гадаадын орнууд рүү хэрхэн түгээх вэ, бусад зах зээлд хэрхэн нэвтрэх, хэрхэн өргөн цар хүрээг хамруулж, амжилтанд хүргэх вэ гэдэг дээр анхааран ажилладаг. Хүмүүсийг хэрхэн контентоор дамжуулан хөгжөөх вэ, сэтгэл ханамжийг нь хамгийн өндөр түвшинд байлгах вэ, яаж дуртай болгох вэ гэдэг дээр ажилладаг гэсэн үг.
Өөр зах зээл рүү чиглэн ажилладаг учир судалгаа маш их хийх хэрэгтэй болдог. Судалгаан дээр үндэслэсэн шийдвэр гаргалтууд байнга хийгдэнэ. Хэрэглэгчдийнхээ зан төлвийг судалж, хэрхэн тэднээс нэг алхамын урд алхаж, тэсрэлт-цохилт өгөх вэ гэдгийг судалдаг. Жишээ нь, Индонезид Рамаданы үеэр тоглолт хийх хэрэгтэй болбол хувцаслалт ямар байх вэ, тайз засалт ямар байх вэ, хэр задгай байх вэ, арын бүжигчин ямар үйлдэл хийх вэ гэх мэт нарийн деталь руу хүртэл анхаарч ажиллана.
Нэгэнт бүтээгдэхүүнээ зарах гэж байгаа учир их бүтээлч байхыг ажил минь шаарддаг. Бас их олон төрлийн ажил байдаг учир уян хатан байх ёстой. Нэг өдөр концерт дээр ажиллаж байгаад дараа нь үзэсгэлэн рүү шилжиж, фен клубын арга хэмжээ зохион байгуулж, брэндийн бараа бүтээгдэхүүн зарж ч мэднэ. Яаж тайзаа засах уу, ямар бүтээгдэхүүн зарах уу, дэвүүр нь ямар өнгөтэй байх вэ гээд олон зүйлийг анхаарах хэрэгтэй.
### Та хамгийн их ашигладаг, ашиглах дуртай аппликэйшн, програмуудаасаа нэрлэнэ үү?
Ажил дээрээ бол Slack-ийг хамгийн их хэрэглэдэг. Заавал байнга уулзалт хийх албагүй, дотроо групп болж хуваагдаад санаа бодлоо солилцон, хурдтай ажиллах боломжийг олгодог. Бусад улсад байгаа охин компаниуд, багуудтайгаа харьцахдаа Chromebox ашиглан видео хурал хийдэг. Мессеж апп-уудаас Line-ийг голцуу хэрэглэнэ. Мэдээж Photoshop, Powerpoint-оос эхлээд оффисийн програмууд дээр өдөр тутам сууна.
Гэхдээ тухайн харилцагч маань ямар апп түлхүү ашиглаж байгаагаас хамаараад Viber, Whatsapp, Wechat гээд бараг бүгдийг нь л ашиглах хэрэг гардаг. Сошиал апп гэвэл Фэйсбүүк, Инстаграмыг идэвхтэй хэрэглэдэг. Твиттер бол нэг хэсэг ашиглаж байгаад одоо бол идэвхгүй хэрэглэгч болсон.
### Та ажлын өрөө,  ажлын орчноо дүрсэлнэ үү?
Манай оффис Токиогийн Роппонги Ичомэ буудлын дээр Izumi Garden Tower-ийн 27-40 давхарт байрладаг юм. Удахгүй Токиогийн олимпийн цэнгэлдэхийн ойролцоо шинэ оффис маань ашиглалтанд орох учир түр байрлаж байгаа гэж хэлнэ. Яг л сонгодог япон оффисийн стильтэй, нэг давхарт 300-400 хүн салаа салаагаар хуваагдан урд урдаасаа хараад суудаг.
### Цаг хэмнэх хамгийн сайн арга тань юу вэ?
Миний хувьд цаг хэмнэх хамгийн сайн арга бол дараагийн үйлдлээ урьдчилан төлөвлөх, тооцоолох гэж хэлж болно. Ямар нэгэн ажлын үеэр хэн нэгэнтэй харьцаж байгаа бол нөгөө хүнээс ирэх асуулт, хариулт, нөхцөл байдлыг хүлээх биш урьдчилан таамаглаж өөрсдийгөө бэлдэх нь их чухал. Мэйл явуулчихаад хариу хүлээж байна гээд 2 цаг алдана гэдэг байж болохгүй зүйл. Би ажлаа амжуулахын тулд тэр хүнээс ирэх мэйлийн хариуг юу байж болохыг таамаглаж, тэр үед нь ингэж буцааж хариу явуулна гэх мэтээр 2, 3 дахь алхамыг тооцохыг хичээдэг.
### Та хийх ажлын жагсаалтаа юун дээр, яаж хөтөлдөг вэ?
Ихэвчлэн гар утасныхаа Note дээр тэмдэглэнэ. Мөн мэйл дээрээ үргэлж үргэлжлүүлж байдаг, ийшээ тийшээ явуулдаггүй драфт мэйл үүсгэчихээд хадгалж байдаг.
Би хийх ёстой зүйлсээ, толгойд орж ирсэн шинэ санаа, санасан зүйлсээ аль болох хурдан алдалгүй хамгийн нүдэнд ил гарах газраа тэмдэглэхийг хичээдэг. Заримдаа нойр хулжаад хэвтэж байхад орж ирсэн "гайхалтай" санаа өглөө босоход оргүй алга болчихсон байдаг шүү дээ. Эсвэл өөр ажилд сатаарч түүртсээр зарим юмаа бүр огт хайхрахгүй орхичих нь бий. Тийм учир байнга харьцдаг утсан дээрээ, мэйлэн дээрээ хадгалж, тэмдэглэж авдаг юм.
### Та ямар зүйлсийг хийхдээ гаргууд вэ?
Би яриандаа их сайн. Япон хэлээр муухан япончуудаас илүү ярина. Би аливаа асуудлыг нөгөө хүндээ ойлгогдох өнцгөөс нь, илүү сайн буух талаас нь ярьж чаддаг. Нөгөө хүндээ хэрхэн гол санаагаа ойлгуулах, хүргэх вэ гэдэг тал дээр өөрөө их бэлддэг, тархинд нь очиж, зүрхэнд нь буун, сэтгэлд нь хүрэх хэмжээнд ярих тал дээр их сайн бэлтгэгдсэн. Гэхдээ хий хоосон ярих биш, ярьснаа хэрэгжүүлдэг, түүндээ тууштай байхыг ихэд эрмэлздэг.
Ажил дээрээ би байнга л танилцуулга тавьж, санаагаа бусдадаа итгэж үнэмшүүлэх шаардлага гардаг. Санаагаа илүү үндэслэлтэй, гаргалгаатай нь тодорхой ярих тал дээр их зүгширч байна. Тийм учраас зөвхөн ажил ч гэлтгүй хувийн амьдрал дээрээ ч хүмүүстэй нээлттэй, төрөл бүрийн сэдвээр ярилцаж, санал бодлоо солилцох дуртай.
### Таны хийж байгаа ажлын онцлог нь юу вэ? Эерэг сайн ба хэцүү бэрхшээлтэй талууд?
Миний ажиллаж буй Avex Group маань энтертэйнмент, шоу бизнесийн салбарт ажилладаг, 30 жилийн дотор салбартаа японы номер нэг компани болж чадсан компани. Үндсэн ажил маань шинэ уран бүтээлчид, артистуудыг гаргаж, зах зээлд өрсөлдөх чадвартай од болгох гэж хэлж болно. Уран бүтээлчидтэй хоршиж болох төрөл бүрийн бизнес бүхий 30 орчим охин компанитай. CD, DVD хэвлэх, шоу тоглолт зохион байгуулах, менежмент маркетинг хийх, тасалбар борлуулах, төрөл бүрийн контент үйлдвэрлэх гээд олон чиглэл бий. Сүүлд үүрэн телефоны компаниудтай хамтарч гар утас, таблет дээр үзэж болох кабелийн телевизийн суваг нээчихээд байна. PPAP буюу "I have a pen, I have a apple" гэж дуулан дэлхийг шуугиулж байгаа Pikotaro л гэхэд манай компанид харьяалагддаг. Япон болон азийн орнуудад нэр нөлөө бүхий алдартай маш олон уран бүтээлчид, хамтлагийг бид төлөөлдөг.
Япон компанид япон хүмүүстэй нь өрсөлдөж, япон соёлоор нь өрсөлдөнө гэдэг хувь хүний маань хувьд их том шалгуур, бэрхшээл нь байдаг. Цаг тутамд оюуны тэмцлийг өрнүүлэх хэрэгтэй болдог. Хэдий энд ирээд 16 жил болж байгаа ч түүнээс өмнөх, байгаагүй, мэдэхгүй цаг хугацаагаа нөхөх шаардлага үргэлж гарна. Санал солилцож байхад 80-аад оны тийм реклам, тийм хамтлаг гээд ярихад ганцаараа ойлгохгүй, мэдэхгүй суугаад үлдэх нь бий. Гэхдээ би гадаад, би Монгол гээд зүгээр суух биш тэр талаар судалж, илүү их мэдэж, дутагдлаа нөхөхийг хичээдэг. Япон хүнтэй яаж япон хүн шиг нь өрсөлдөх вэ гэсэн өрсөлдөөн намайг хурцалдаг.
Гэхдээ би Монгол хүн, Монгол онцлогоо алдахыг хүсдэггүй. Би Боб, Жорж эсвэл Ямада, Такаши биш. Би бол Монгол хүн учир ямар ч ажил дээр илүү өөр, илүү онцгой, илүү шинэлэг өнцөг гаргаж, ялгарахыг хүсдэг. Монгол хүмүүс илүү шийдэмгий, итгэл үнэмшилтэй байж давуу талаа гаргадаг юм шиг санагддаг.
### Та яг одоо юун дээр төвлөрөн ажиллаж байна вэ?
Манай хэлтэс яг одоо Хятадын зах зээл рүү илүү анхаарлаа хандуулан ажиллаж байна. Бид Шанхай, Хонгконг дахь оффис болон Тайван, Сингапур дахь охин компаниудтайгаа байнгын харилцаатайгаар ажиллаж байна. Саяхан Хятадын интернетийн 2 ч том компанитай контент нийлүүлэх гэрээг амжилттай хийж дууслаа. Одоо Бээжинд байдаг хөгжмийн продюсертэй хамтран тайваны уран бүтээлчийг зах зээлд гаргах гээд бэлтгэж байна.
Мөн Монголын авьяаслаг уран бүтээлчдээ өвөр монголд охин компаниудтайгаа хамтран гаргах талаар ажил санаачилж, судлаад явж байна.
2015 онд байгуулагдсан "Сорогдогийн Жаргалсайхан" сангийн хувьд өнгөрсөн 10-р сард Монсудар хэвлэлийн газартай хамтран "Чингис хааны нууц түүх" номыг илүү өргөн хүрээнд түгээх зорилгоор хамтын ажиллагаагаа эхлүүлсэн. Энэ жил аавын минь мэндэлсний 60 жилийн ой болж байгаа учир олон төрлийн арга хэмжээ, ажлууд төлөвлөж байна.
Монгол Японы хөрөнгө оруулалтыг дэмжих төвийн ажилдаа энэ жил их шаргуу орох санаа бий. 2 орны хооронд байгуулсан чөлөөт худалдааны хэлэлцээрийн хүрээнд монгол дахь бизнес эрхлэгчдэдээ бүх төрлийн зөвлөгөө өгөх, мэдээллээр хангах, холбох зэрэг асуудалд анхааран сургалт, мэдээллийн арга хэмжээ зохион байгуулна. Өнгөрсөн жилүүдэд хийж чадаагүй, холбогдож чадаагүй салбаруудыг, ажлуудыг тодорхойлж, хооронд нь холбох гүүр нь болъё гэж зорьж байна даа.
### Та ажиллаж байх үедээ хөгжим сонсдог уу? Ямар хөгжим таныг эрч хүчтэй болгодог вэ?
Манайх хөгжим, энтертэйнментийн салбарт ажилладаг компани учир ажиллах үедээ хөгжим сонсох их энгийн үзэгдэл. Миний хувьд Монголоо санасан үедээ Монгол аялгуу, Монгол хөгжим, морин хуураа сонсох дуртай. Үүнээс гадна залуу хүний хувьд клуб, электро хөгжим сонсох дуртай.
### Та яг одоо ямар ном/нийтлэл уншиж байна вэ?
Би ихэвчлэн ажилтайгаа холбогдуулан судалгаа, түүх, маркетингийн чиглэлийн хэд хэдэн ном зэрэг эхлүүлчихдэг юм. Яг одоо бол ширээн дээр минь М.Фридманы "Capitalism and Freedom", Ж.Коттерийн "Leading Change", "Business in Music", "Global Trends 2030" гэсэн номууд байна. Би аливаа нэг номыг суултаар уншихаас илүүтэй илүү сайн төвлөрсөн, тархи мэдээлэл хүлээж авахад бэлэн болсон үедээ уншихыг эрмэлздэг. Гэдэс нь дүүрэн үед ямар ч гоё хоолыг чихээд чихээд ордоггүй биз дээ? Мөн аль болох логик хөөж, нэг бүрчлэн үгчилж биш гол санааг нь ойлгож уншихыг хичээнэ. Номын үгээр ярих дургүй, хэдэн ном уншчихаад бүгдийг мэддэг юм шиг болоод номон дээр ингэдэг гээд цэцэрхээд суугаад байлгүй өөрөө л тэр бүгдийг туршиж, хэрэгжүүлж, зовч, мэдэрч, туулж үзэхийг илүүд үздэг.
Аавынхаа бичсэн "Чингис хааны нууц түүх"-ийг үргэлж эргүүлж, уншиж суудаг. Энэ ном бол Монгол хүмүүст өвөг дээдсээ хар ухаанаар шүтэх нь гол биш тэр үедээ юуг зорьж, юунд итгэж, ямар үнэт зүйлтэй байсан юм бэ гэдгийг мэдүүлж чадах гарын авлага гэж боддог. Энэ номоо орос, англи хэл дээр орчуулж, комик зурж, жүжиг хийе гэсэн хүсэл надад байдаг учир өдөр бүр л, зав л гарвал бүлэг бүлгээр нь, хуудас хуудсаар нь сөхөж харж байдаг юм. 650 хуудастай том ном учир унших бүрт л шинэ санаа гарч байдаг юм шүү.
### Та илүү нээлттэй хүн үү, эсвэл илүү дотогшоо хүн үү? Энэ нь таны ажилд яаж нөлөөлдөг вэ?
Аав минь уран бүтээлээрээ хүний өмнө гарч, өөрийгөө илэрхийлэхийг хүсдэг, амьдрал дээр бол их даруухан, хэнд ч өөрийгөө дөвийлгөж, гайхуулж ярьдаггүй хүн байсан юм. "Театрын нууц ноёнтон" ч гэж хүмүүс нэрлэдэг байлаа. Би аавыгаа дагаж бүр багаасаа явсан ч яг энэ асуудал дээр эсрэг бодолтой байдаг учир маш нээлттэй байхыг эрмэлздэг. Хүн хийж байгаа юмандаа эзэн байгаад, сэтгэл хангалуун байдаг бол түүнтэйгээ холбоотой үзэл бодол, үр дагаврыг нээлттэй ил хуваалцаж байх хэрэгтэй юм шиг санагддаг. Энэ нь нэг их өөрийгөө магтаад л, онгироод байгаа гэдэгтээ биш бусад хүмүүст ийм нөхцөлд ингэвэл болдог, ингэж алдсан бол тэгж тойрч гараарай, энэ үед ийм байх нь дээр гэх мэтээр илүү санаа өгөхийг хүсч байгаа хэрэг. Тийм ч учир би сошиал хуудсуудаараа аливаа санаа бодлоо чөлөөтэй илэрхийлж, ямар нэг юм нууж далдлахыг хүсэхгүй ил байдаг. Хувь хүнийхээ хувьд хэнтэй ч, юуны талаар ч, яаж ч харьцаж чадна.
### Та хэдээс хэдэн цагийн хооронд унтдаг вэ?
Шөнө бол 01:00-01:30-ийн хооронд унтаад өглөө 7 гээд босдог. Ахлах сургуульд бол ердөө 3, 4 цаг л унтдаг байлаа. Гэхдээ би ажиллаж байгаа нь, хичээж байгаа нь энэ гээд байгаа байхгүй нь мэдэгдэхгүй, унтаа сэрүүн нь мэдэгдэхгүй байхыг хүсдэггүй. Тархи толгойгоо амраах үед нь амрааж, өөрийнхөө гараас ажил гарч, төвлөрдөг үеэ олох арга барилыг өөртөө хэвшүүлэхийг хичээдэг. Унтах цагтаа унтах ёстой гэсэн үзэлтэй шүү.
### Таныг ажиллаагүй үед тань хаанаас олж болох вэ?
Би өөрийн бие дээрээ юм бүхнийг, шинэ бүхнийг туршиж, шинэ мэдрэмжийг мэдрэхийг хүсдэг. Ахлах сургуульд усанд сэлэлтээр хичээллэж, волейбол, сагсны багт тоглодог байлаа. Багаасаа гадаа гарч баавгайн чих, илжигдэж тоглон, хөлбөмбөг тоглодог хүүхэд байсан. Гэртээ суух дургүй, гадагшаа гарч, уул руу яван, чарга гулгадаг. Хамаатныхаа айлд очиж, нүүрс түлээ зөөж, усанд явдаг байлаа. Яагаад ч юм нэгэн хэвшмэл байдлыг эвдэж, өөрийн биеэр өөр зүйлсийг туршихыг л хүсдэг байсан. Сая шинэ жилийн үеэр монголдоо очоод нохойн чарганы аялалд явж үзлээ. Удахгүй Хавай руу гольф тоглохоор явах гэж байна.
Би арынхаа паркд тогтмол гүйдэг. Орж ирээд гэртээ янз бүрийн дасгал хөдөлгөөн хийчихдэг юм. Мөн мэргэжлийнхээ онцлогоор 7 хоногт 4-5 кино бол үзчихнэ. Хамгийн сүүлд Doctor Strange үзлээ. Одоо япон зохиолчийн бүтээлээр М.Скоурсесийн найруулсан Silent гээд киног үзэх гээд төлөвлөж байна.
### Та хэнээс, юунаас урам зориг, эрч хүч олж авдаг вэ?
Намайг урагшлуулдаг ганц мотор бол миний ээж. Айлын бага болохоор ч тэр үү, би багаасаа ээжтэйгээ их ойрхон өссөн. Сайн эр хүний ард хүчтэй эмэгтэй бий гэдэг шиг миний ард асаалттай танк мэт ээж минь байгаа гэж боддог. Ээж минь намайг "миний хүү ийм болох ёстой, ингэх ёстой шүү" гэх мэтээр зөв тийш чиглүүлж, зөв хүмүүжил олгосон гэдэгт итгэдэг.
Цаг бусаар тэнгэрт хальсан аавынхаа замналыг үргэлжлүүлэх, нэрийг өндөрт өргөх, энэ нэрийг авч явах хариуцлага, зорилго бас их нөлөөлнө. Монголын театрын урлаг, үргэлжилсэн үгийн салбарыг өөрийн оюун ухаан, уран бүтээлээрээ манлайлан явсан эцгийнхээ ажлыг үргэлжлүүлж, улам дэвжээж, өргөжүүлэхийг хүсдэг. "Чингис хааны нууц түүх" дээр гардаг юм даа, "Эцгийнхээ хийж бүтээж дуусгаагүй юмыг бүтээж дуусгахын тулд хүү заяадаг" гэдэг үгийг тэрлэхдээ эцэг минь хүүгээ бодож байсан байж таарна гэж боддог. Тийм учир миний амьдралын цөм, гол хэсэг бол миний гэр бүл.
Нөгөө талаар би Монгол хүн гэдгээрээ их бахархдаг. Хүний нутагт Монгол хүн ямар байх ёстойг харуулж, Монгол хүний тэсвэр тэвчээр, зан чанарыг өндөрт өргөх тэмүүлэл намайг хурцалдаг. Сумод нь Монгол ёкозүна төрж болж байхад урлагт нь яагаад Монгол аваргыг гаргаж болохгүй гэсэн том мөрөөдөл намайг урагшлуулдаг. Өдөр бүр эрт сэрэх, хүнээс муу гарахгүйн тулд хичээх тэр эрч хүчийг энэ том хүсэл, том мөрөөдөл минь надад өгдөг. Япончуудтай өрсөлдөхийн тулд, бүр урд нь гишгэхийн тулд англи хэл сурах хэрэгтэй юм байна, сайн шалгалтын оноо хэрэгтэй юм байна гээд сүүлийн үед англи хэлний ном, дасгал үзээд явж байх жишээтэй.
### Таны амьдралдаа авч байсан хамгийн сайн зөвлөгөө юу вэ?
15 настай байхад минь аав минь намайг Япон явуулах гэж байгаагаа дуулгасан юм. Тухайн үедээ кинонд тоглочихсон, сонинд яриа өгөөд л, ФМ-д хөтлөгч хийгээд л юу ч үзээгүй байж өөртөө эрдчихсэн явсан намайг аав минь хүн болгох гэж ийм шийдвэр гаргасан гэдэг. "2-р дайнаас хойш 60хан жилийн дотор ийм том хөгжилд хүрсэн тэр хүмүүсийн тархи, хичээнгүй байдлыг сураад ирвэл ааваасаа хойш алзахгүй ээ. Авах ёстой юм байвал аваад хүрээд ир. Аавдаа хууртлаа гэж бодоод япон яваад, сураад ир. Тэнцэхгүй, болохгүй бол хамаагүй хүрээд ир. Яаж ийж байгаад хүн болгож дөнгөх байлгүй" гэж тэр үед хэлж байсан юм.
Бид ахлах сургуульдаа 20-уулаа ирсэн. Би ангийн дарга болж хариуцлага хүлээх болсон, дээрээсээ гэрээсээ хол учир бие дааж амьдрах шаардлагатай болсон учир аяндаа төлөвшөөд, ганц нэг зүйл ойлгоод ирдэг юм билээ. Хэдхэн сарын дараа л хүн шиг сурч, гэр бүлийнхээ нэрийг хайрлах ёстой гэдэг бодол толгойд орж ирсэн.
Өнөөдөр ийм хэмжээнд яриад сууж байгаа минь миний аавын холыг харж, хоёыг сэтгэн ирээдүйг минь харсантай л холбоотой. "Аавдаа хууртлаа гэж бодоод яваад ир" гэж хэлээд өгсөн тэр бэлэг надад энэ амьдралыг бэлэглэсэн дээ.
### Залуу мэргэжилтнүүдэд хандан хамгийн чухал нэг зөвлөгөөг өгөөч гэвэл юу гэх вэ?
Хийж байгаа зүйлээрээ салбартаа №1 болох нь хамгийн чухал биш, цорын ганц байх нь л гол гэдгийг ойлгоосой гэж хэлмээр байна. Чи заавал том алдартай сургууль төгсөж, том ажил хийх албагүй. Өөрийнхөө сонгосон зүйлдээ тууштай байж, мэргэжилдээ эзэн болон, өөрийгөө хөгжүүлж, эцсээ хүртэл тэмцэж, тууштай байж чадах нь л чухал гэсэн санаа. Өөрийнхөө хийж байгаа зүйлээ тархиндаа оруулж, харж байгаа амьдрал руугаа тэмцэх нь гол.
Би 2000 онд Япон явахаасаа өмнө Нийслэлийн радио 101,6-д "Билгүүний цаг" гэж нэвтрүүлэг хөтөлж, мэргэжил бүхний сайхны тухай өөр өөр мэргэжлийн хүмүүсийг авчирч яриулдаг байсан юм. 8-р ангид л байсан гэсэн үг. Мэргэжил бүхэн сайхан, хийж байгаа зүйлдээ үнэнч, эзэн болох нь чухал гэдгийг л тэр цагаас хойш ойлгосон.
### Та энэ буланд хэнийг санал болгож, ажлын арга барилтай нь танилцахыг хүсч байна вэ?
Салбарынхаа төлөөллөөс гэвэл дуучин Д.Болдын ажлын арга барилтай нь танилцмаар байна. Би түүний тууштай, хөдөлмөрч чанараас нь үлгэр дууриал авдаг. Бусад хүмүүст ч сонирхолтой байна байх.
Сумогийн их аварга Хакухо М.Даваажаргалаас ч их гоё өнцөг, сонирхолтой яриа гарна байх. Тэр хүний үзэл бодол, хүмүүст хүргэх санаа их өөр байж мэднэ.
> Lifehacker сайтаас санаа аван эхлүүлсэн “Би хэрхэн ажилладаг вэ?” булангаараа бид лхагва гараг бүр амжилттай яваа, бүтээлч хүмүүсийн ажиллах арга барил, дадал хэвшлийг танилцуулдаг. Та хэн хэний ажлын арга барилтай танилцмаар байгаагаа editor@unread.today рүү бичээрэй.